สหรัฐเปิดตัวเลข “เงินเฟ้อ” ม.ค. พุ่ง 6.4%
สหรัฐ เปิดตัวเลขเงินเฟ้อเดือนม.ค. พุ่ง 6.4% ซึ่งตัวเลขเงินเฟ้อทุกรายการสูงกว่าตัวเลขคาดการณ์ของนักวิเคราะห์
สหรัฐ เปิดตัวเลขเงินเฟ้อเดือนม.ค. พุ่ง 6.4% ซึ่งตัวเลขเงินเฟ้อทุกรายการสูงกว่าตัวเลขคาดการณ์ของนักวิเคราะห์
14 ก.พ. 2566

กระทรวงแรงงานสหรัฐ เปิดเผยดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค ประจำเดือนม.ค.ในวันนี้ โดยตัวเลข CPI ทุกรายการสูงกว่าตัวเลขคาดการณ์ของนักวิเคราะห์
ทั้งนี้ ดัชนี CPI ทั่วไป ซึ่งรวมหมวดอาหารและพลังงาน ปรับตัวขึ้น 6.4% ในเดือนม.ค. เมื่อเทียบรายปี สูงกว่าที่นักวิเคราะห์คาดการณ์ที่ระดับ 6.2% เมื่อเทียบรายเดือน ดัชนี CPI ทั่วไปปรับตัวขึ้น 0.5% ในเดือนม.ค. สูงกว่าที่นักวิเคราะห์คาดการณ์ที่ระดับ 0.4%
ส่วนดัชนี CPI พื้นฐาน ซึ่งไม่นับรวมหมวดอาหารและพลังงาน ปรับตัวขึ้น 5.6% ในเดือนม.ค. เมื่อเทียบรายปี สูงกว่าที่นักวิเคราะห์คาดการณ์ที่ระดับ 5.5% เมื่อเทียบรายเดือน ดัชนี CPI พื้นฐานปรับตัวขึ้น 0.4% ในเดือนม.ค. สูงกว่าที่นักวิเคราะห์คาดการณ์ที่ระดับ 0.3%